armvectores/hy_wikipedia_2023 huggingface dataset:
Արիոկարպուս

Արիոկարպուս (լատ.՝  Ariocarpus) պատկանում է կակտուսների ընտանիքին։ Կա նաև երկու տարբերակ մեկը «արոս» (արոսենի) և «տանձի պտուղ» (տանձենի)։


== Կենսաբանական նկարագիր ==
Ցողունը ցածր է, հարթ, մոխրագույն, կանաչ, կամ շագանակագույն, ունի մինչև 12 սմ տրամագիծ, ծածկված է ամուր սալիկների նման, պրիզմատիկ է կամ եռանկյունաձև։ Պլաստիկ երկարությունը 3-5 սմ։ Ծայրերում տանում թերաճ։ Արիոկարպուս րետուսուս (Ariocarpus retusus) այս տեսակը բնութագրվում է աստիճանական տարանջատմամբ, հետագայում զարգանում է վերջինիս ծաղկապատը։ Սա կոչվում է մոնոմորֆ։ Արիոկարպուսները ունեն լայն համակարգ, ջրանցքների և զանգվածային արմատը է կուտակում։ Ծաղիկները զանգականման-ձևավորված են, սպիտակ, դեղին, կարմիր, 3-5 սմ տրամագծով։ Պտուղները սպիտակ, կանաչավուն կամ կարմրավուն են, մսոտ, նաև կլոր կամ երկարավուն վիճակում, 1.5-2.5 սմ երկարությամբ։ Սերմերը փոքր են։


== Տարածվածություն ==
Բնական Արիոկարպուսը տարածված է - Տեխասում (ԱՄՆ) և Մեքսիկայի երկրներում՝ Կահիլա, Նուեվո, Լեոն, Սան Լուիս, Պոտոսի և Տամպուլիիպաս։ Հայտնաբերվել են ժայռերի, քարքարոտ վայրերում, կրային հողերում։


===== Տաքսոնոմիա =====
Առաջին անգամ Արիոկարպուս նկարագրել է 1838 թվականին Մայքլ Ջոզեֆ Շեիդվեիլերոն (1799-1861)։ Հայտնի է Արիոկարպուսի 6-8 տեսակ։

Ariocarpus agavoides — Արիոկարպուս ագավիդնի
Ariocarpus bravoanus
Ariocarpus confusus
Ariocarpus fissuratus — Արիոկարպուս բացվող
Ariocarpus kotschoubeyanus
Ariocarpus retusus Scheidw., 1838 — Արիոկարպուս բթացնող
Ariocarpus scapharostrus Boed. — Արիոկարպուս փռված
Ariocarpus trigonus (F.A.C.Weber) K.Schum. — Արիոկարպուս եռանկյուն


== Հոմանիշներ ==
Anhalonium Lemaire, 1839
Mammillaria Haworth Subg. Anhalonium (Lem.), 1859
Roseocactus A.Berger, 1925
Neogomesia Castañeda, 1941
Neogomezia Buxb. (orth. var.)
Stromatocactus Karw. ex Rümpler (nom. inval.)


== Գրականություն ==
Ботаника. Энциклопедия «Все растения мира»։ Пер. с англ. (ред. Григорьев Д. и др.) — Könemann, 2006 (русское издание). — С. 111. — ISBN 3-8331-1621-8.
Мохов Е. Р. Кактусы. — СПб.։ ООО «Издательский Дом „Кристалл“», 2003. — С. 99 ISBN 5-306-00172-6
книга|автор=Борисенко Т. И.|заглавие=Кактусы. Справочник|место=Киев|издательство=Наукова думка|год=1986|страницы=26—27
Урбан, А. Колючее чудо.— Братислава։ Веда, 1976. — С. 276—277.


== Ծանոթագրություններ ==
Աբիեք

Աբիեք (պարսկերեն՝ آبیک) քաղաք Իրանի հյուսիսում՝ Ղազվին նահանգում։ Աբիեքը Շահրեստանի վարչական կենտրոնն է։ Բնակչությունը ըստ 2006 թվականի տվյալների կազմում է 47,233 մարդ։ Աբիեքը գնտվում է Կերեջ-Ղազվին ավտոճանապարհի վրա՝ 2 կմ Տեգերան օստանից հեռու։ Աբիեքը ունի երկու համալսարան՝ Բասիրի համալսարանը և Տեխնոլոգիական համալսարանը ի պատիվ Ալ Կաշիի։


== Ծանոթագրություններ ==
Ժակ Հակոբյան (այլ կիրառումներ)

Ժակ Հակոբյան կարող է վերաբերել

Ժակ Հակոբյան (ծնված՝ 1917 թվականին), հայ բանաստեղծ։
Ժակ Հակոբյան (1944-2016), մշակութային հայ գործիչ, ՀՀ Մշակույթի վաստակավոր գործիչ։
Իրկենլեկ

Իրկենլեկ (ռուս.՝ Иркенлек, բաշկիրերեն՝ Иркенлек), գյուղ Ռուսաստանի, Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրենքով գողերը (ֆիլմ)

Օրենքով գողեր (ռուս.՝ Во́ры в зако́не),  սովետական գեղարվեստական ֆիլմ, ռեժիսոր Յուրի Կարիի քրեական դրաման, հիմնված Ֆազիլ Իսկանդերի ստեղծագործության վրա։ Գլխավոր դերերը կատարել են՝ Աննա Սամոխինան, Վալենտին Գրաֆտը, Բորիս Շերբակովը և Վլադիմիր Ստելկովը։ Պրեմիերան տեղի է ունեցել 1988 թվականի դեկտեմբերին։


== Սյուժե ==
Դեպքերը տեղի են ունենում Աբխազիայում 1980 - ական թվականների սկզբներին։ Ռիտան՝ գյուղացու աղջիկ է, հեռավոր կովկասյան գյուղերից մեկում, փախել է տնից և մտել է հանցավոր խմբավորման մեջ, որը կառավարում է փոքրիկ ծովափնյա մի քաղաք։ Նա դառնում է տեղական մաֆիայի ղեկավար՝ Արթուրի սիրուհին։ Բոլոր տեղական ընդհատակյա գործարարները և խորհրդային իշխանության մարմինները գտնվում են նրա հսկողության տակ։ Շուտով գալիս են ծանր օրեր, ավազակախմբի գործունեությունն ընկնում է ՊԱԿ - ի հսկողության տակ։ Արթուրը ստիպված թողնում է Ռիտային։ Այդ ժամանակ քաղաք է գալիս երիտասարդ հնէաբան Անդրեյը, ով սիրահարվում է Ռիտային։ Նրանք ամուսնանում են, բայց երջանիկ կյանք վիճակված չէր երիտասարդներին։


== Դերերում ==


== Նկարահանող խումբ ==
Սցենարի հեղինակ՝ Յուրի Կարա
Ռեժիսոր՝ Յուրի Կարա
Օպերատոր՝ Վադիմ Սիմենովի
Նկարիչ՝ Անատոլի Կոչուրով
Ֆիլմում օգտագործվել են երաժշտություններ «Կարմեն սյուիտ - ից», Ժորժ Բիզեի — Ռոդիոն Շչեդրինի։ Ինչպես նաև հնչել են «Ժամանակի մեքենա» ռոք խմբի «Լիրա սրճարան», «Երեք պատուհան» և «Մեր տունը» երգերը։
Նվագավար՝ Վլադիմիր Սպիվակով


== Քննադատություն ==
Ինչպես նշում են քննադատները, սցենարի ֆորմալ գրական ծագումը՝ հիմնաված Ֆազիլ Իսկանդերի («Չեգեմյան Կարմեն» և «Բարմեն Ադգուր») պատմվածքների վրա՝ ունի հեռավոր վերաբերմունք նրան, ինչ ցուցադրվել է էկրանին։ Եթե պատմվածքներում քրեական սյուժեն ունի երկրորդական նշանակություն, իսկ առաջին պլանում մարդկային կյանքի ողբերգությունն է, իսկ Յուրի Կարայի ֆիլմում ընդհակառակը։ Ուշադրությունը կենտրոնացված է ԽՍՀՄ - ի կաշառակերության և կազմակերպված հանցավորությանը։ 1988 թվականի համար դա շատ հրատապ թեմա էր, բայց իրականացումը լույս է տեսել մի փոքր սկանդալային, իսկ իսկանդերի անունի շոշափումը մտածված էր։ Օդեսայի կինոփառատոնում ֆիլմին շնորհվել է «Երեք Կ - երի մրցանակ» (կոնյունկտուրա, կոմերցիա, կիտչ)։


== Մրցանակներ և նոմինացիաներ ==
1988 — «Երեք «Կա» մրցանակ» (կոնյունկտուրա, կոմերցիա, կիտչ), «Ոսկե Դյուկ կինոփառատոն»։
1989 — «Նիկա» մրցանակի նոմինանտ «Երկրորդ լավագույն պլանի դեր» (Զինովի Գերդտ)։


== Ծանոթագրություններ ==
Feelin' Myself

«Feelin' Myself», ամերիկացի ռեփեր Will.i.am-ի երգը, որում իրենց մասնակցությունն ունեն երգչուհի Մայլի Սայրուսն, ռեփերներ Ֆրենչ Մոնտանայի և Վիզ Խալիֆայի հետ։ Այն թողարկվել է 2013 թվականի նոյեմբերի 26-ին՝ որպես Will.i.am-ի «#willpower» անվանումը կրող երրորդ անհատական ալբոմ առաջին սինգլ։ Երգը գրվել է Will.i.am-ի, Ջին Բապտիստի, DJ Mustard-ի, Ֆրենչ Մոնտանայի, Մայք Ֆրիի և Վիզ Խալիֆայի կողմից։


== Տեսահոլովակ ==
Երգի տեսահոլովակի պրեմիերան կայացել է 2013 թվականի նոյեմբերի 26-ին Will.i.am-ի VEVO ալիքում։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
(683) Լանզիա

(683) Լանզիա (անգլ.՝ Lanzia), աստերոիդ աստերոիդների հիմնական գոտում։ Հայտնաբերվել է 1909 թվականի հուլիսի 23-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,11657 ա. մ., առավելագույնը մոտենում է 2,9453 ա. մ. հեռավորության վրա և հեռանում 3,2878 ա. մ., իսկ Երկրի ուղեծրին Լանզիա աստերոիդը նվազագույնը մոտենում է 2,0014 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2009,62 երկրային օրվա ընթացքում, իր ուղեծրով շարժվելով միջինում 0,179138 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(683) Լանզիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աոմորի (քաղաք)

Աոմորի (ճապ.՝ 青森市 Aomori-shi), քաղաք Ճապոնիայում, Աոմորի պրեֆեկտուրայի մայրաքաղաքը։ 2017 թվականի ապրիլի տվյալների համաձայն՝ քաղաքի բնակչությունը կազմում է 287 800 մարդ, իսկ բնակչության խտությունը՝ 350 մարդ/կմ2։ Աոմորին Ճապոնիայի 48 արմատային քաղաքներից մեկն է։ Քաղաքը զբաղեցնում է 824,61 կմ2 տարածք։


== Աշխարհագրություն ==

Աոմորին տեղակայված է համանուն պրեֆեկտուրայի կենտրոնական հատվածում։ Քաղաքի տարածքով անցնում են Կոմագոմե և Արակավա գետերը։


== Կլիմա ==
Աոմորիում տիրում է մերձարևադարձային մուսսոնային կլիմա՝ շոգ ամառներով և զով ձմեռներով։


== Բնակչություն ==
Քաղաքի բնակչության շարժը ներկայացված է աղյուսակում։


== Քույր քաղաքներ ==
 Հակադոկե, Ճապոնիա, 1989 թվականից
 Կեչկեմիտ, Հունգարիա, 1994 թվականից
 Փյոնթհեք, Հարավային Կորեա, 1995 թվականից
 Դալյան, Չինաստան, 2004 թվականից
 Սինչժու, Թայվան, 2014 թվականի հոկտեմբերից
 Կոտա Կինաբալու, Մալազիա, 2017 թվականից


== Ծանոթագրություններ ==


== Արտաքին հղումներ ==
http://www.city.aomori.aomori.jp/ Աոմորի (քաղաք). պաշտոնական կայք
Աստերոիդների ցանկ (328601-328700)

Աստերոիդների ցանկ (328501-328600)  • Աստերոիդների ցանկ  • Աստերոիդների ցանկ (328701-328800)
 Աստերոիդների ցանկ (328501-328600)  • Աստերոիդների ցանկ  • Աստերոիդների ցանկ (328701-328800)
Գեդիկ (Կամախի գավառ)

Անվան այլ կիրառումների համար տե՛ս՝ Գեդիկ (այլ կիրառումներ)Գեդիկ, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Զբոսաշրջությունը Բուլղարիայում

Զբոսաշրջությունը Բուլղարիայում (բուլղար․՝ Туризъм в България), Բուլղարիայի տնտեսության գլխավոր ճյուղերից մեկը։ Բուլղարիայում լավ զարգացած են զբոսաշրջության բոլոր ճյուղերը՝ հանգստի, սպորտային, մշակութային և այլն։ Բուլղարիայի հատկապես հայտնի զբոսաշրջական ուղղություն է առողջարանային, սևծովյան, լեռնային և մշակութահնագիտական զբոսաշրջության համար։


== Գործուն վիճակ ==
Բուլղարիա այցելած օտարերկրյա զբոսաշրջիկները քանակը (հազարներով) ըստ տարիների՝


== Սևծովյան զբոսաշրջությունը Բուլղարիայում ==
Բուլղարիայի ամբողջ արևելյան սահմանը անցնում է Սև ծովով (394 կմ)։ Այն էականորեն քիչ աղի է (18 ‰), քան Միջերկրական ծովը (38 ‰) և համաշխարհային օվկիանոսը (35 ‰): Քլորային անիոնի (Cl-) կենտրոնացումը մերձափյա ջրում կազմում է 9,2 g/L Սոզոպոլում և Ահտոպոլում, 9,5 g/L՝ Պրիմորսկոյում և  9,7 g/L՝ Ցարևոյում, իսկ յոդային անիոնը կազմում է 3 mg/L Շաբլայում և Կրապեցում։ Քլորային և յոդային անիոնները մաշկի վրա տիրապետում են հականեխության և ամրացուցիչ ուժեղ ազդեցությամբ և օգնում են դերմատոզի բուժման մեջ։ Վաղ առավոտյան, մինչև արևի ծագումը, ծովափում օդը հագեցած է յոդային գոլորշիով և բացասական անիոններով, որոնք թոքերի վրա տիրապետում են հականեխության և ամրացուցիչ ուժեղ ազդեցությամբ և օգնում են շնչառական համակարգերի հիվանդության մեջ։ Բուլղարիայի ծովափին ջուրը ավելի տաք է ամռանը՝ միջինում +21,9оС, Շաբլայում՝ +22,4оС, Վառնայում՝ +22,4оС և Բուրգասում՝ +23,8оС:
Ավազե լողափերը զբաղեցնում են Բուլղարիայի սևծովյան ափի ընդամենը 200 կիլոմետրը։ 1950 թվականից Սև ծովի ափը Բուլղարիայի կարևոր զբոսաշրջային շրջաններից է հատկապես ամառային սեզոնին (մայիսից հոկտեմբեր ամիսներին)։ «Բուլղարիայի սևծովյան ափի կառուցվածքի մասին օրենք»-ի համաձայն՝ լողափերը բացառապես Բուլղարիայի Հանրապետության պետական սեփականությունն են և բոլորը ծովի ափ ազատ և անվճար մուտքի իրավունք ունեն։
Բուլղարիայի սևծովյան ափի ամենասառը ամիսը հունվարն, որի ժամանակ օդի միջին ջերմաստիճանը կազմում է +0,8оС: Ամենատաք ամիսը հուլիսն է, որի ժամանակ օդի միջին ջերմաստիճանը կազմում է +22,6оС:


== Ծանոթագրություններ ==


== Արտաքին հղումներ ==
Զբոսաշրջությունը Բուլղարիայում - ուղեցույց երկրով(ռուս.)
Կռոոտուսե

Կռոոտուսե (էստ․՝ Krootuse), գյուղ Էստոնիայի Պիլվամաա նահանգի Կիլլեստե շրջանում։
2011 թվականի տվյալներով գյուղում բնակվում էր 369 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շչեդրինո (գյուղ, Յարոսլավսկի շրջան)

Անվան այլ կիրառումների համար տե՛ս՝ ՇչեդրինոՇչեդրինո (ռուս.՝ Щедрино), գյուղ Ռուսաստանի Յարոսլավլի մարզի Յարոսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 956 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կասյանովկա (գյուղ, Դվուրեչենսկի շրջան)

Անվան այլ կիրառումների համար տե՛ս՝ ԿասյանովկաԿասյանովկա (ուկրաիներեն՝ Касянівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1820 թվականին։
2001 թվականի տվյալներով Կասյանովկա գյուղում բնակվում էր 131 մարդ։ Բնակավայրը զբաղեցնում է 0,495 կմ² տարածք։ Բնակչության խտությունը կազմում էր 264,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարապետ Փիրադյան

Կարապետ Փիրադյան, հայ գրաֆիկ։


== Կենսագրություն ==
Աշխատակցել է Երևանի պարբերականի մամուլին որպես ծաղրանկարիչ։
Կարապետ Փիրադյանի գործերից են՝ 

«Իմ թևերի տակ»
«Մարիոնետ Իոսիդան և նրա տերերը»
«Ֆրանսիական ռեակցիայի ջանքերը»
«Հերթական կեղծիք»
«Նրանց ուղին»
«Անգլո-ամերիկյան դայակները և նրանց հնազանդ զավակը»


== Ծանոթագրություններ ==
Վարդան Բարձրբերդցի

Վարդան Բարձրբերդցի (ինչպես նաև Վարդան Կիլիկեցի, 1260 - 1326), հայ աստվածաբան, մի քանի քարոզների, մեկնաբանությունների և շարականների հեղինակ։ Երբեմն անվանում են «Փոքր», որպեսզի տարբերվի Վարդան Բարձրբերդցի անունով մեկ այլ գործչից, որին անվանում են «Մեծ»։


== Կյանքն ու գործունեությունը ==
Կենսագրական տեղեկությունները պահպանվել են իր իսկ գրած կոլոֆոնների շնորհիվ։ Ուսուցումն անցկացվել է Հովհաննես Արքաեղբայրի ղեկավարությամբ՝ Բարձրբերդ ամրոցի հարևանությամբ գտնվող Գռների վանքում։ Այստեղից էլ առաջացել է Բարձրբերդցի մականունը։ Իր աշխատություններում նա իրեն Կիլիկեցի էր անվանում։ Հովհաննեսի մահից հետո տեղափոխվել է Գլաձոր, որտեղ կրթությունը շարունակել է Եսայի Նչեցիի մոտ։ Մատենադարանի թիվ 749 ձեռագրում պահպանվել է Վարդանի բանաստեղծական նամակը Եսայի Նչեցիին՝ գրված ակրոստիկոսով (բանաստեղծության տան առաջին տառերը կազմում են Վարդան անունը) և նրա երկու ստեղծագործությունները՝ «Բանաստեղծություն-կոլոֆոն Գրիգոր Նյուսացիի «Խաւսք յինն երանութիւնսն» ստեղծագործությունը և «Ի Հայր մեր որ յերկինսն» մեկնաբանության բանաստեղծական բացատրությունը»։ Բացի այդ շարադրություններից, Վարդանի հեղինակությանն են պատկանում Սուրբ Գրքի մեկնաբանությունը, «Քառյակներն» ու «Լատիներենի» (այսինքն՝ կաթոլիկների) 15 մոլորությունների մասին ստեղծագործությունը, որը ստեղծվել է Խեթում II թագավորի խնդրանքով և նվիրված է նրան։ Երբեմն նրան վերագրում են նաև Դիոնիսիոս Թրակացիի «Քերականության» մեկնաբանությունը։


== Ստեղծագործությունների հրատարակություն ==
Էնկոմի Գրիգոր Լուսավորչին // Սպերկ-Վենեցիա, 1853, № 5. — էջ 37—52
Քրիստոսի Հարության օրհներգը // Չրակախ-Մոսկվա, 1859, էջ 114
Բանաստեղծություն-կոլոֆոն Գրիգոր Նյուսացիի «Խաւսք յինն երանութիւնսն» ստեղծագործությունը // Անդես Ամսորեա-Վիեննա, 1946, հատոր 60., էջ 95—98
Քառյակներ // Անդես Ամսորեա-Վիեննա, 1946. հատոր 60., էջ 109—111


== Ծանոթագրություններ ==
Ֆալկոնարա Մարիտիմա

Ֆալկոնարա Մարիտիմա (իտալերեն՝ Falconara Marittima), կոմունա Իտալիայում՝ Մարկե մարզի Անկոնա գավառում։
Բնակչությունը կազմում է 27 946մարդ (2008), բնակչության խտությունը՝ 1176,20 մարդ/կմ²։ Տարածքը կազմում է 25 կմ²։ Փոստային ինդեքս՝ 60015։ Հեռախոսային կոդ՝ 071։


== Ժողովրդագրություն ==


== Համայնքի վարչակազմ ==
Հեռախոսահամար։ 071 91771
Էլեկտրոնային փոստ։ sindaco@comune.falconara-marittima.an.it
Պաշտոնական կայք։ http://www.comune.falconara-marittima.an.it


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալֆրեդ Գուտշմիդ

Հերման Ալֆրեդ մարկիզ ֆոն Գուաշմիդ (գերմ.՝ Hermann Alfred Freiherr von Gutschmid, հուլիսի 1, 1831(1831-07-01), Լոշվից, Դրեզդեն, Գերմանական միություն - մարտի 2, 1887(1887-03-02) կամ մարտի 1, 1887(1887-03-01), Տյուբինգեն, Գերմանիա), գերմանացի արևելագետ, հայագետ։


== Կենսագրություն ==
Ավարտել է Բոննի համալսարանը։ Դասախոսել է Լայպցիգի, Ենայի և այլ համալսարաններում։ Լատիներեն, գերմաներեն շարադրված երկերը վերաբերում են Հին Արևելքի, Հունաստանի, Իրանի, Ասիայի ոչ սեմական ժողովուրդների պատմությանը։ Առանձին ուսումնասիրություն ունի Օսրոյենեի թագավորության, Իրանի և հարևան երկրների պատմության մասին։ Հետազոտել է Եվսեբիոս Կեսարացու «Կանոններ»-ի հրատարակությունները։ Ընդհանուր պատմությանը վերաբերող աշխատություններում երբեմն օգտագործել է հայկական սկզբնաղբյուրներ (Մովսես Խորենացի), կողմնակիորեն անդրադարձել Հին Հայաստանի պատմության առանձին հարցերին։ Հայագիտական ուսումնասիրություններն ունեն բանասիրական բնույթ և նվիրված են գլխավորապես Մովսես Խորենացու և Ագաթանգեղոսի աղբյուրագիտական քննությանը։ Խորենացու վերաբերյալ հոդվածում ենթադրել է, թե նա 5-րդ դարի պատմիչ Մովսես Խորենացին չէ, այլ նրա անվամբ հանդես եկած մեկը, որն իր «Հայոց պատմությունը» շարադրել է 634—642 թվականների միջև։ Այս ենթադրությունը մերժել են հետագա ուսումնասիրողները։


=== Գուտշմիդի կարծիքը Խորենացու մասին ===
Գուտշմիդը կարծել է, թե «Պիտոյից գրքի» թարգմանիչը Մովսես Խորենացին չէ, քանի որ այդ գրքի ոճը տարբերվում է նրա ոճից։ Պատմիչի նկատմամբ ծայրահեղ քննադատական վերաբերմունք է ցուցաբերել «Մովսես Խորենացու Հայոց պատմության արժանահավատության մասին» աշխատության մեջ։ Այստեղ Գուտշմիդը հայ պատմիչի երկում նշում է ժամանակագրական անճշտություններ, աղբյուրների անուշադիր օգտագործման դեպքեր, միտումնավոր հնարանքներ, տարբերություններ հունարեն աղբյուրների համեմատությամբ։ Սեբեոսին կից Անանունի Մար Աբաս Կատինայից վերցրած հատվածը Գուտշմիդը համարել է Խորենացու սևագրությունը։ Նման կարծիքը որոշ չափով արդյունք էր Հայոց պատմության և մատենագիտության մասին Գուտշմիդի ունեցած ոչ ճշգրիտ և ոչ լրիվ տեղեկությունների։ Դիտողությունները, միաժամանակ, նպաստել են Խորենացու երկի ավելի ճիշտ գնահատմանը։ Ագաթանգեղոսին նվիրված ուսումնասիրության մեջ համեմատել է Ագաթանգեղոսի հայերեն և հունարեն օրինակները, նշել հունարեն, օրինակի միջանկյալ հատվածները։ Գուտշմիդը գտել է, որ հայերեն օրինակը սկզբից ևեթ շարադրված է եղել հայերենով։


== Ծանոթագրություններ ==
Տերեբլյա (գյուղ, Տյաչևի շրջան)

Տերեբլյա (ուկրաիներեն՝ Теребля), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Տերեբլյա գյուղում բնակվում էր 3 705 մարդ։ Բնակավայրը զբաղեցնում է 33 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
NGC 6151

NGC 6151, աստղակույտ Դրախտային Թռչուն համաստեղությունում։ Այս օբյեկտը մտնում է Նոր ընդհանուր կատալոգի կազմի մեջ։ Առաջին անգամ այն դիտարկել է Ջոն Հերշելը 1835 թվականի հունիսի 29-ին։


== Տես նաև ==
Մեսյեի օբյեկտների ցանկ
Նոր ընդհանուր կատալոգ


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ 6151
Ժողովածու (1731)

Ժողովածու (1731), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1731 թվի տակ։ Ձեռագիրը գրվել է 1617 թվականին Զատիկ գրիչի կողմից։ Գրված է թղթի վրա, որը ունի 19,4 X 15,3 չափս։ Ձեռագիրը կազմված է 316 թերթից։ Գրված է միասյուն նոտրգրով։ Կազմը` կաշեպատ տախտակ, աստառը՝ կապույտ կտավ։ Հիշատակարաններ գրչի՝ 42ա, 191ա։


== Բովանդակություն ==
Մեսրոպայ Վայոցձորեցւոյ Պատմութիվն Մեծին Ներսեսին։
Մատթ․ Ուռհայեցւոյ Պատմութիվն Բագրատունեաց և այլոց։
Աթ․ Աղէքսանդրալւոյ հարցմունք։
Քառեակ (հայատառ թուրքերեն)


== Ծանոթագրություններ ==
Բրետյակ (գյուղ, Բուրզյանսկի շրջան)

Բրետյակ (ռուս.՝ Бретяк, բաշկիրերեն՝ Берәтәк), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 458 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Ստեփանոս մատուռ

Անվան այլ կիրառումների համար տե՛ս՝ Սուրբ Ստեփանոս եկեղեցի (այլ կիրառումներ)Սուրբ Ստեփանոս, հայ առաքելական եկեղեցու մատուռ Իրանի մայրաքաղաք Թեհրանում։ Պատկանում է Մեծի Տանն Կիլիկիո կաթողիկոսության Թեհրանի թեմին։ Գտնվում է հայկական նոր գերեզմանատան՝ «Նոր Բուրաստանի» տարածքում։


== Պատմություն ==
Թեհրանում հայերը հաստատվել են հաստատել 18-րդ դարի կեսերից, իսկ հաջորդ դարավերջին այնտեղ բնակվում էր մոտ հազար հայ։ Նրանք կառուցում են երկու եկեղեցի՝ սուրբ Գևորգ (մատուռ՝ 1795, եկեղեցի՝ 1884) և սուրբ Թադևոս-Բարդուղիմեոս (1808)։ Առաջին համաշխարհային պատերազմից հետո հայ բնակչությունն անցավ երեք հազարը՝ կազմելով քաղաքի բնակչության շուրջ մեկուկես տոկոսը։ Կառուցվում է Դուլաբի գերեզմանատունը՝ կից մատուռով։ Այն բաղկացած էր հինգ բաժիններից՝ հայ առաքելականներ, հայ կաթոլիկներ, ուղղափառներ, բողոքականներ և Հռոմի կաթոլիկներ։ Թեև պարսիկներն այն կոչում են «հայկական գերեզմանատուն», այստեղ թաղված են նաև այլազգի քրիստոնյաներ։
Երկրորդ աշխարհամարտից հետո Թեհրան են տեղափոխվում տասնյակ հազարավոր հայեր՝ Իրանի տարբեր գավառներից ու քաղաքներից, անհրաժեշտություն է ստեղծվում կառուցել նոր գերեզմանատուն։ Սուրբ Սարգիս մայր տաճարի կառուցումից հետո՝ 1973 թվականին, պետության կողմից հայոց թեմին է տրամադրվում 20 հեկտար տարածությամբ հողատարածք՝ Թեհրանի 15-րդ շրջանի Խավարան քաղաքամասում։ Նույն թվականին «Նոր Բուրաստան» գերեզմանատանն օծվում և 1974 թվականին բացվում է սուրբ Ստեփանոս մատուռը։ Այն կառուցվել էր Ժորժ Հովհաննեսովի բարերարությամբ, ի հիշատակ իր ծնողների՝ Ստեփանոսի և Մարիամի։ Մատուռն օգտագործվում է թաղման եկեղեցու կարգի համար։ Շինությունը և գերեզմանատունը մաքրվել և կարգի են բերվել 2016 թվականին։
Նոր Բուրաստանում ամփոփված են ավելի քան 20,000 հայ ննջեցեալներ, որոնցից 52 հոգին նահատակվել են իսլամական հեղափոխության և Իրան-Իրաքյան պատերազմի տարիներին։


== Ճարտարապետություն ==
Մատուռը չափերով փոքր է, ունի շուրջ 16,20 մետր երկարություն և 13,10 մետր լայնություն։ Կառույցը երեսպատված է մարմարով, ներսում դրված է Աստվածամոր պատկերը Հիսուսի հետ։ Մատուռի փոքր չափսերի պատճառով սուրբ Ստեփանոսի տոնը նշվել է սուրբ Գրիգոր Լուսավորիչ, սուրբ Թարգմանչաց և այլ եկեղեցիներում։


== Տես նաև ==
Սուրբ Ստեփանոս վանք, Դարաշամբ
Սուրբ Շողակաթ մատուռ, Թավրիզ


== Ծանոթագրություններ ==
(1859) Կովալևսկայա

(1859) Կովալևսկայա (անգլ.՝ Kovalevskaya), աստերոիդ աստերոիդների գոտու արտաքին մասում։ Հայտնաբերվել է 1972 թվականի սեպտեմբերի 4-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,207374 ա. մ., առավելագույնը մոտենում է 2,88 ա. մ. հեռավորության վրա և հեռանում 3,5347 ա. մ.։ Արեգակի շուրջ մեկ ամբողջական պտույտ է կատարում 2098,08 երկրային օրվա ընթացքում, իր ուղեծրով շարժվելով միջինում 0,171585 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1859) Կովալևսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(512) Տաուրիենզիս

(512) Տաուրիենզիս (անգլ.՝ Taurinensis), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1903 թվականի հունիսի 23-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,189483 ա. մ., առավելագույնը մոտենում է 1,634 ա. մ. հեռավորության վրա և հեռանում 2,7449 ա. մ., իսկ Երկրի ուղեծրին Տաուրիենզիս աստերոիդը նվազագույնը մոտենում է 0,6532 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1183,34 երկրային օրվա ընթացքում, իր ուղեծրով շարժվելով միջինում 0,304223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,75° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(512) Տաուրիենզիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրավինա դի Կատանիա

Գրավինա դի Կատանիա (իտալերեն՝ Gravina di Catania) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 28 018 մարդ, 2008 թվականի տվյալներով բնակչության խտությունը կազմում է 5462 մարդ/կմ²։ Զբաղեցնում է 5 կմ² մակերես տարածք։ Փոստային ինդեքսն է՝ 95030։ Հեռախոսային կոդը՝ 095։
Բնակավայրի հովանավորն է համարվում սուրբ Անոտոնիո Պադուանացին։ Քաղաքի տոնը նշվում է հունիսի 13-ին։


== Արտաքին հղումներ ==
Բնակավայրի պաշտոնական կայք (իտալ.) Archived 2006-09-02 at the Wayback Machine.
(4652) Իաննինի

(4652) Իաննինի (անգլ.՝ Iannini), աստերոիդ աստերոիդների հիմնական գոտում։ Հայտնաբերվել է 1975 թվականի օգոստոսի 30-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,644504 ա. մ., առավելագույնը մոտենում է 1,8199 ա. մ. հեռավորության վրա և հեռանում 3,4691 ա. մ.։ Արեգակի շուրջ մեկ ամբողջական պտույտ է կատարում 1570,78 երկրային օրվա ընթացքում, իր ուղեծրով շարժվելով միջինում 0,229186 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4652) Իաննինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարլան շրջան (Նեբրասկա)

Անվան այլ կիրառումների համար տե՛ս՝ Հարլան շրջան (այլ կիրառումներ)Հարլան շրջան (անգլ.՝ Harlan County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.432 կմ² է, բնակչությունը՝ 3.786 մարդ (2010 թ. տվյալներով)։ Շրջկենտրոնն է Ալմա բնակավայրը։ Կազմավորվել է 1871 թ.։
Հռոմեական Իսպանիա

Իսպանիա (լատիներեն՝ Hispania), Պիրենեյան թերակղզու Հին Հռոմեական անվանում։ Հանրապետության կազմում Իսպանիան բաժանվում էր երկու պրովինցիայի` Մերձավոր Իսպանիա և Հեռավոր Իսպանիա։ Պրինցիպատի ժամանակ, Հեռավոր Իսպանիան բաժանվեց երկու նոր պրովինցիաների` Բաետիկա և Լուսիտանիա, մինչդեռ Մերձավոր Իսպանիան վերանվանվեց Տարակոնենսիս։ Հետագայում Տարակոնենսիսի արևմտյան մասը անջատվեց սկզբում որպես Իսպանիա Նովա, հետագայում վերանվանվեց Կալաեսիա, որը դարձավ ներկայիս Գալիսիան։
Խնամիները

«Խնամիները» (ռուս.՝ Сваты, կարդացվում է «Սվատի»), 2008 թվականին նկարահանված ռուս-ուկրաինական հեռուստատեսային երկսերիանոց կինոնկար։ Ռուսաստանում ցուցադրվել է Ռոսիա 1 հեռուստաընկերության եթերկում։


== Սյուժե ==
Երիտասարդ ամուսիններ Մաքսիմն ու Մարիան հանգստանալու նպատակով որոշում են մեկնել Իտալիա։ Իրենց հնգամյա աղջկան՝ Ժենյային, որոշում են թողնել իրենցից մեկի ծնողների մոտ։ Սակայն երկուսի ծնողներն էլ, զբաղվածության պատճառով, հրաժարվում են հետևել Ժենյային։ Երկար բանավեճերից հետո այնպես է ստացվում, որ Ժենյային հետևելու համար ժամանում են և՛ Մարիայի, և՛ Մաքսիմի ծնողները, և արդյունքում որոշվում է, որ Ժենյային միասին պետք է հետևեն երկուսի ծնողներն էլ։ Հետագայում պարզ է դառնում, որ նրանց ծնողները չեն կարողանում ընդհանուր լեզու գտնել։ Մարիայի ծնողները (Իվանը և Վալյան) սովորական գյուղացիներ են, իսկ Մաքսիմի ծնողները (Յուրին և Օլգան)՝ տիպիկ քաղաքաբնակ ինտելիգենտներ են։ Նրանք չորսով, երեխայի հետ միասին, հայտնվում են մի տան մեջ, և արդյունքում տարբեր խավերի ներկայացուցիչների միջև կոնֆլիկտ է առաջ գալիս։ Նրանցից յուրաքանչյուրն ունի երեխայի դաստիարակման իր մեթոդները։ Պայքար է սկսվում թոռան ուշադրությանն արժանանալու համար։ Քաղաքաբնակներն երեխային սահմանափակում են ամեն ինչում, իսկ գյուղաբնակներն, ընդհակառակը, թույլատրում են ամեն ինչ։ Խնամիներն անընդհատ հայտնվում են ծիծաղելի իրավիճակներում, որոնցից ելքը նրանք պետք է գտնեն միասին, ինչն էլ իրենց ավելի է մոտիկացնում։ Եվ այսքանից հետո, ֆիլմի վերջում նրանք, Ժենյայի ջանքերով, ընդհանուր հայտարարի են գալիս։


== Դերերում ==
Լյուդմիլա Արտեմեվա - Օլգա Նիկոլաևնա Կովալյովա
Անատոլի Վասիլյով - Յուրի Անատոլևիչ Կովալյով
Տատյանա Կրավչենկո - Վալենտինա Պետրովա Բուդկո
Ֆյոդոր Դոբրոնրավով - Իվան Ստեփանովիչ Բուդկո
Ուլյանա Իվաշենկո - Ժենյա
Վլադիմիր Տուրչինսկի - սուպերմարկետի այցելուն
Դենիս Ռոդնյանսկի - Մաքսիմ
Իննա Կորոլյովա - Մարիա
Ալեքսեյ Դմիտրիև - պահակը
Ստանիսլավ Դյաչենկո - վաճառող


== Տես նաև ==
Խնամիները (ֆիլմերի սերիա)


== Հղումներ ==
Ֆիլմի մասին «Կիևֆիլմ» կինոստուդիայի կայքում Archived 2013-04-30 at the Wayback Machine.
Ֆիլմի մասին «Կվարտալ-95» ստուդիայի կայքում Archived 2011-03-08 at the Wayback Machine.
Յուրի

Անվան այլ կիրառումների համար տե՛ս՝ Յուրի (այլ կիրառումներ)Յուրի (ռուսերեն` Юрий) հունական ծագումով հայկական Գևորգ անվան ռուսական տարբերակներից մեկն է։


== Կրողները ==
Յուրի Բաշմետ (Юрий Абрамович Башмет, *1953 թ.)` ալտ նվագող
Յուրի Գագարին  (Юрий Алексеевич Гагарин, 1934-64 թթ.)` խորհրդային տիեզերագնաց
Յուրի Գրիգորովիչ (Юрий Николаевич Григорович, *1927 թ.,Լենինգրադ)` բալետի արտիստ
Յուրի Զավադսկի (Юрий Александрович Завадский, 1894-1977 թթ.,Մոսկվա)` ռեժիսոր և դերասան
Յուրի Ժիրկով (Юрий Валентинович Жирков, *1983 թ.)` ֆուտբոլիստ
Յուրի Լյուբիմով (Юрий Петрович Любимов, 1917-2014 թթ.)` ռեժիսոր և դերասան
Յուրի Մալիշև  (Юрий Васильевич Малышев, *1941 թ.)` խորհրդային տիեզերագնաց
Յուրի Յուրովսկի (Սարուխանյան, լատիշերեն` Jurijs Jurovskis, 1894 թ.Թիֆլիս-1959 թ.Ռիգա)` դերասան և ռեժիսոր
Յուրի Յարվետ (էստոներեն` Jüri Järvet, 1919 թ.-95 թ.Տալլին)` ռուս ազգության էստոնացի դերասան
Յուրի Նաումով (Юрий Леонидович Наумов, *1962 թ.)` բլյուզ ոճի երաժիշտ, բանաստեղծ
Յուրի Նիկուլին (Юрий Бладимирович Никулин, 1921-97 թթ.)` խորհրդային և ռուս դերասան
Յուրի Շումսկի (ուկրաիներեն` Юрiй Васильович Шумський, 1887-1954 թթ.)` ուկրաինացի խորհրդային դերասան
Յուրի Շապորին (Юрий Александрович Шапорин, 1887-1966 թթ.)` խորհրդային կոմպոզիտոր
Յուրի Շևչուկ (Юрий Юлианович Шевчук, *1957 թ.)` րոք երաժիշտ
Յուրի Վեսելովսկի (Юрий Александрович Веселовский, 1872-1919 թթ.)` գրականագետ
Յուրի Ֆելտեն (Юрий Матвеевич Фельтен, գերմաներեն` Georg Friedrich Veldten, 1730-1801 թթ.Սանկտ Պետերբուրգ)՝ ռուս ճարտարապետ


== Տե'ս նաև` ==
Գեորգի
Եգոր


== Ծանոթագրություններ ==
Պավլենկոյի փողոց (Յալթա)

Պավլենկոյի փողոց (ռուս.՝ Улица Павленко), փողոց Ղրիմի Յալթա քաղաքում։ Անվանվել է ռուս խորհրդային գրող և սցենարիստ, լրագրող, հատուկ թղթակից, առաջին աստիճանի Ստալինյան չորս մրցանակի դափնեկիր (1941, 1947, 1948, 1950) Պյոտր Անդրեևիչ Պավլենկոյի (1899-1951) պատվին, որն այստեղ ապրել է 1945-1951 թվականներին։ Սկիզբ է առնում Սադովայա փողոցից և ավարտվում թիվ 16 շենքի մոտ։ Երկարությունը 480 մետր է։


== Նկարագրություն ==
Յալթա քաղաքի Պավլենկոյի փողոցը սկսվում է Սադովայա փողոցից և ավարտվում թիվ 16 շենքի մոտ։ Փողոցում կա համարակալված 28 շինություն։ Կարճ փողոց է. երկարությունը 480 մետր է։
Պավլենկոյի փողոցի փոստային դասիչն է՝ 298600։
Փողոցն անվանվել է ռուս խորհրդային գրող և սցենարիստ, լրագրող, հատուկ թղթակից, առաջին աստիճանի Ստալինյան չորս մրցանակի դափնեկիր (1941, 1947, 1948, 1950) Պյոտր Անդրեևիչ Պավլենկոյի (1899-1951) պատվին։ Հայրենական մեծ պատերազմի տարիներին նա եղել է «Պրավդա» և «Կրասնայա զվեզդա» թերթերի հատուկ թղթակիցը։ Առաղջական խնդիրների պատճառով 1945 թվականից մինչև կյանքի վերջ ապրել է Ղրիմում, որտեղ հիմնել է Ղրիմի գրողների կազմակերպությունը և ղեկավարել այն։ Հիմնել է «Ղրիմ» ալմանախը, եղել նրա խմբագիրը։


== Ծանոթագրություններ ==


== Աղբյուրներ ==
Улица Павленко в Ялте
Подробная карта Улица Павленко, город Ялта со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Павленко, г. Ялта
Ես այլևս երբեք չեմ վերադառնա այստեղ

«Ես այլևս երբեք չեմ վերադառնա այստեղ» (ռուս.՝ «Я сюда больше никогда не вернусь») կամ «Լյուբա» (ռուս.՝ «Люба»), 1990 թվականի խորհրդային կարճամետրաժ ֆիլմ, որը նկարահանել է Ռոլան Բիկովը ՅՈՒՆԵՍԿՕ-ի պատվերով «Ինչպես են երեխաները» (ֆր.՝ Comment vont les enfants, անգլ.՝ How Are the Kids?) ալմանախի համար։ Բիկովի վերջին աշխատանքն է որպես կինոռեժիսոր։ 


== Սյուժե ==
Ալկոհոլամոլ մայրը ծեծում և տնից վռնդում է վեցամյա Լյուբային։ Երեխան փախչում է անտառի մի անկյուն, որտեղ թաքցնում է իր խաղալիքները։ Նա խաղում է նրանց հետ՝ կրկնօրինակելով իր կյանքը՝ լի մղձավանջներով, ծեծով և մոր հայհոյանքներով։ Նա պարզապես այլ բան չգիտի։ Հետո նա գնում է տուն, բայց հիշում է, թե ինչ է իրեն սպասում։ Գոռալով՝ «Ես այլևս չեմ վերադառնա այստեղ»՝ աղջիկը ժայռից նետվում է գետը և ընկնում երկինք։


== Դերերում ==
Նինա Գոնչարովա – Լյուբա
Ելենա Սանաևա – Լյուբայի մայրը


== Ֆիլմի մասին ==
Բիկովը ոչ մի կերպ չէր կարողանում գտնել աղջկան գլխավոր դերի համար, մինչև մի անգամ երեխաներին նվիրված հեռուստամարաթոնի ժամանակ տեսնում է Տաշքենդից մի փոքրիկ շլաչք աղջկա։ Նրա ճակատագիրը շատ չէր տարբերվում սցենարից։ Հայրը ծեծել է մորը, երբ նա հղի է եղել Նինայով, իսկ տատը բանտ է ընկել այն բանից հետո, երբ փորձել է պաշտպանել դստերը։ Հայրը լքել է մորը չորս երեխաների հետ, և Նինան հայտնվել է մանկատանը։ Այդ պատճառով էլ Նինան այնքան համոզիչ է խաղացել իր հերոսուհուն։ Նկարահանումներից հետո աղջիկն ապրել է Բուլկովի մոտ, նրան վիրահատել են և շտկել շլությունը, այնուհետև նա բուժվել է տարբեր առողջարաններում։ Ի վերջո, նա վերադարձել է Տաշքենդ և գիշերօթիկ հաստատությունում սովորելուց հետո ավարտել տպագրական տեխնիկումը։ Ամուսնացած չի եղել, ունեցել է երկու երեխա՝ դուստր և որդի։

— Ռոլան Բիկով
Ռոլան Բիկովին ֆիլմը բաժին է հասել միայն ցածր որակի VHS ձայներիզով. այդպես վարվել է նախագիծն իրականացնող ընկերությունը։


== Փառատոններ և մրցանակներ ==
1993 – «Созвездие» կինոփառատոն Տվերում – առաջին մրցանակ (ուղևորություն Դիսնեյլենդ) «2000 թվականի կինոյի աստղերը» (ռուս.՝ «Звезды кино 2000 года») մրցույթում գլխավոր դերի երիտասարդ կատարող Նինա Գոնչարովային


== Նկարահանող խումբ ==
Ռեժիսոր՝ Ռոլան Բիկով
Օպերատոր՝ Գեորգի Ռերբերգ
Երաժշտությունը՝ Ալֆրեդ Շնիտկեի («Сказка странствий»)


== Ծանոթագրություններ ==


== Արտաքին հղումներ ==
 «Ես այլևս երբեք չեմ վերադառնա այստեղ»
«Люба» Ролана Быкова: драма продолжается. Интервью Нины Гончаровой и Елены СанаевойArchived 2015-04-03 at the Wayback Machine.
Տաղարան (1639)

Տաղարան (1639), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1639 թվի տակ։ Ձեռագիրը գրվել է 17-րդ դարում (1650 թվականից առաջ), Ալէքսիանոս և Աւետիս գրիչների կողմից։ Գրված է թղթի վրա, որը ունի 15x10,8 չափս։ Ձեռագիրը կազմված է 251 թերթից։ Գրված է միասյուն, նոտրագրով։ Կազմը` կաշեպատ տախտակ դրոշմազարդ, աստառը՝ շագանակագուն կտավ։ Հիշատակարան գրչի՝ 86բ, 211ա, հետագայի՝ 81բ (1650 թ․):


== Բովանդակություն ==
Տաղք (Յովասափ Սեբաստացի, Ներս Շնորհալի, Ներս․ Լամբրոնացի, Վարդան վարդապետ, Տատուր Արղրումեցի, Թաթոս, Յովհանէս, Մկր․ Նաղաշ, Վրթանէս, Առաքել վարդապետ, Կաստ․ Երզնկացի, Խաչ․ Կեչառեցի, Մարտիրոս վարդապետ, անանունք)։
Մասն 1513 թ․ տպագիր Տաղարանի (թերթեր 112 — 117, 121 — 147:


== Ծանոթագրություններ ==
Ֆյուրստենբերգ

Օբերկրեմեր (գերմ.՝ Fürstenberg/Havel), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 6257 մարդ(ըստ 2010 թվականի դեկտեմբերի 31-ի)։ Տարածքը կազմում է 216,61 կմ²։ Պաշտոնական կոդ՝ 12 0 65 084։


== Ժողովրդագրություն ==
Լոնվե

Լոնվե (ֆր.՝ Longwé), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 91 մարդ, բնակչության խտությունը` 8.44 մարդ/կմ²։ Բնակավայրը զբաղեցնում է 10.78 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից 60 կմ հյուսիս-արևելք, Շառլվիլ Մեզիեր քաղաքից 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 45 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 14։ Ակտիվության ցուցանիշը կազմում է 68,9 %։ 31 աշխատունակ մարդկանցից աշխատել է 30 անձ (18 տղամարդ և 12 կին)։ Գործազուրկ են եղել 1 անձ (1 տղամարդ և 0 կին)։ 14 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարապետ Փաշայան

Կարապետ Փաշայան (1864, Կոստանդնուպոլիս, Օսմանյան կայսրություն - 1915, Այաշ, Անկարայի վիլայեթ, Օսմանյան կայսրություն, Մեծ եղեռնի զոհ), հայ հասարակական, քաղաքական, ազգային-ազատագրական շարժման գործիչ։ ՀՅԴ կուսակցության անդամ։ Մասնագիտությամբ՝ բժիշկ (ակնաբույժ)։


== Կենսագրություն ==
Կարապետ Փաշայանը 1888 թվականին ավարտել է Կ. Պոլսի բժշկական վարժարանը։ Որպես բժիշկ աշխատել է Բալուում, Մալաթիայում։ 1890 թվականին Բագառիճում հայդուկային խմբեր կազմակերպելու համար բանտարկվել է, բայց լոկ պատահաբար խուսափել է խիստ պատժից։ 1890 թվականին նորից բանտարկվել է զինված խմբեր կազմակերպելու և զինամթերք պահելու մեղադրանքով։ Դատավարությունը տևել է շուրջ 2 տարի և ավարտվել մահապատժի դատավճռով, բայց, շնորհիվ Անգլիայի դեսպանի տիկնոջ միջնորդության, ներվել է։ 1895 թվականին անցել է Պարսկաստան, որտեղ աշխատել է որպես պալատական բժիշկ։ Օգտագործել է իր լայն հնարավորությունները՝ օգնելու իրանահայ գաղութին (այստեղ նրան շնորհվել է «Խան» տիտղոսը)։ 1903-1906 թվականներին աշխատել է Եգիպտոսում։ Ալեքսանդրիայում իր միջոցներով հիմնել է դպրոց և տպարան։ 1908 թվականին երիտթուրքական հեղաշրջումից հետո վերադարձել է Կ.Պոլիս, ընտրվել է օսմանյան պառլամենտի, նաև Ագգային ժողովի երեսփոխան։ 1915 թվականին, ի թիվս այլ հայ մտավորականների, Փաշայանը ձերբակալվել է, բանտարկվել Այաշի բանտում և շուտով սպանվել։ Գրել է մի շարք գիտական աշխատություններ, նաև գրական ստեղծագործություններ։


== Երկեր ==
Ժողովրդի բարեկամները, ԿՊ, 1909։


== Գրականություն ==
«Մեծ եղեռնի նահատակ բժիշկները», Կարոյան Գ. Ա,, Բոստոն, 1957, էջ 24-36։


== Ծանոթագրություններ ==
Մյակսա (գետ)

Մյակսա (ռուս.՝ Мякса), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Ռիբինսկի ջրամբարի ափում։ Գետի երկարությունը 24 կմ է։ Ավազանի տարածքը 75,4 կմ² է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009687
Հիդրոլոգիական ուսումնասիրությունների կոդը - 110000968
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շանո Շատանե

Շանո Շատանե (ֆր.՝ Chanoz-Châtenay), համայնք Ֆրանսիայում, Ռոն Ալպեր մարզի Էն գավառում։ Մտնում է Շատիյոն սյուր Շալերոն համայնքի կազմի մեջ։ Հանդիսանում է Բուրկ ան Բրես շրջանի օկրուգը։
Համայնքի INSEE կոդ՝ 01084։


== Տեղադրություն ==
Համայնքը տեղակայված է Փարիզից 360 կմ հարավ-արևելք, Լիոն քաղաքից 50 կմ հյուսիս, Բուրակ ան Բրես շրջանից 16 կմ դեպի արևմուտք։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Բնակչություն ==
Համայնքի բնակչությունը 2010 թվականին կազմում էր 706 մարդ։


== Վարչակազմ ==


== Տնտեսություն ==
2010 թվականի տվյալներով 437 աշխատունակ տարիքի մարդկանցից (15-64 տարեկան) 362-ը տնտեսապես ակտիվ էին, 75-ը անգործունակ (Ակտիվության ցուցանիշը — 82,8 %, 1999 թվականին եղել է՝ 71,6 %)։ 362 աշխատունակ բնակիչներից 335-ը աշխատում էին (178 տղամարդ և 157 կին), անաշխատանք էին 27-ը (16 տղամարդ և 11 կին)։
75 անգործունակ մարդկանցից 21-ը աշակերտներ կամ ուսանողներ են, 31-ը թոշակառու, 23-ը անաշխատունակ էին այլ պատճառներով։


== Տեսարժան վայրեր ==
Շատանե ամրոց(15-րդ դար)։ Պատմական հուշարձան 1987 թվականից։


== Պատկերասրահ ==

		


== Ծանոթագրություններ ==


== Արտաքին հղումներ ==
«Шано-Шатне» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-06-23 
«Шано-Шатне» (ֆրանսերեն)։ cassini.ehess.fr։ Արխիվացված է օրիգինալից 2016-03-03-ին։ Վերցված է 2014-06-23
Լայլա Լալամի

Լայլա Լալամի (արաբ․՝ ليلى العلمي‎‎, անգլ.՝ Laila Lalami; փետրվարի 24, 1968(1968-02-24), Ռաբաթ, Մարոկկո), մարոկկոյան ծագմամբ ամերիկացի գրող և լրագրող։


== Կենսագրություն ==
Մեծացել է Մարոկկոյում։ Խոսել է արաբերեն և ֆրանսերեն լեզուներով, անգլերեն սկսել է սովորել 15 տարեկանում։ Ստացել է բակալավրի աստիճան Մուհամմեդ 5-րդի համալսարանի անգլիական գրականություն բաժնում։ 1991 թվականին Բրիտանական խորհրդի կրթաթոշակով տեղափոխվել է Մեծ Բրիտանիա, Լոնդոնի համալսարանական քոլեջում ավարտել է լեզվաբանության մագիստրատուրան։ Վերադարձել է Մարոկկո և զբաղվել լրագրությամբ։ 1992 թվականին տեղափոխվել է ԱՄՆ, պաշտպանել է դիսերտացիա Հարավային Կալիֆոռնիայի համալսարանում։ 1996 թվականին սկսել է գրել անգլերեն լեզվով։ Հրապարակվել է որպես քաղաքական տեսաբան և գրական քննադատ The Boston Globe-ում, Los Angeles Times-ում, The New York Times-ում, The Washington Post-ում և այլն։ Առաջնաելույթ է կատարել 2005 թվականին պատմվածքների գրքով։ 2009 թվականին Համաշխարհային տնտեսական ֆորումը նրան շնորհեց «Երիտասարդ համաշխարհային առաջնորդ» պատվավոր կոչումը։ Դասավանդում է գրական հմտություններ Ռիվերսայդի Կալիֆոռնիայի համալսարանում։


== Հրապարակումներ ==
«Հույս և այլ վտանգավոր զբաղմունքներ» / Hope and Other Dangerous Pursuits, նորավեպեր (2005; իսպ. и հոլանդ. թարգ. 2006, ֆրանս. թարգ. 2007, թարգ. ուրդու 2010)
«Խորհրդավոր որդին» / Secret Son,  վեպ  (2009, Օրանժ մրցանակի երկար շարք; հոլանդ․ թարգ․ 2009, թարգ․ չին․ և բոսնի․ 2011)
«Մավրի հաշիվը» / The Moor’s Account (2014, Ամերիկայի գաղութայնացման ժամանակաշրջանի պատմական վեպ)


== Ծանոթագրություններ ==


== Հղումներ ==
lailalalami.com/a
Հարցազրույց գրողի հետ
Վարդաբլուր (այլ կիրառումներ)

Վարդաբլուր, կարող է վերաբերել՝ 

Վարդաբլուր - գյուղ Հայաստանի Արագածոտնի մարզում
Վարդաբլուր - գյուղ Հայաստանի Լոռու մարզում
Մեեգոմյաե

Մեեգոմյաե (էստ․՝ Meegomäe), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 373 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Boombayah

«Boombayah» (կորեերեն՝ 붐바야), դեբյուտային սինգլ` ձայնագրված հարավկորեկան Blackpink գըրլ բենդի կողմից։ Թողարկվել է «Whistle» երգի հետ միասին, որպես թվային սինգլ «Square One» սինգլային ալբոմից 2016 թվականի օգոստոսի 8-ին YG Entertainment-ում և տարածվել է KT Music-ի կողմից։ «Boombayah» երգը թողարկման առաջին շաբաթվա ընթացքում գլխավորել է «Billboard World Digital Songs» չարթը։


== Պատմություն և թողարկում ==
«Boombayah» երգը թողարկվել է 2016 թվականի օգոստոսի 8-ի երեկոյան ժամը ութին KST-ում, որպես «Square One» սինգլային ալբոմի թվային սինգլ «Whistle» երգի հետ միասին` Հարավային Կորեայի տարբեր երաժշտական թվային հարթակներում։


== Տեսահոլովակ ==
«Boombayah» երգի երաժշտական տեսահոլովակը նկարահանել է Սո Հյոն Սինը, և թողարկվել է խմբի ՅուԹյուբյան պաշտոնական ալիքում 2016 թվականի օգոստոսի 8-ին։
2017 թվականի հունվարի 31-ին տեսահոլովակը ՅուԹյուբում հավաքել է 100 միլիոն դիտում, որը դարձրել է Blackpink-ին նման արդյունքի հասած հինգերորդ քեյ փոփ խումբը։ Ըստ 2020 թվականի ապրիլի տվյալների՝ տեսահոլովակն ունի 830 միլիոն դիտում։


== Տարածում ==
Blackpink խումբը երգով ելույթ է ունեցել Inkigayo-յում 2016 թվականի օգոստոսի 14-ին։ Արդյունքում նրանք նպաստել են երգի տարածմանը հաջորդող երկու շաբաթների ընթացքում։ Նաև երգով ելույթ են ունեցել Seoul Music Awards-ի 26-րդ մրցանակաբաշխության ժամանակ 2017 թվականի հունվարի 19-ին։


== Քննադատություն ==
Billboard K-Town-ից Ջեֆ Բենջամինն ասել է, որ նրանք «վերցնում են հիփ հոփի զգացողությունն և ակումբային ձայնը, որոնցով նրանց ավագները համաշխարհային ճանաչում են ձեռք բերել», նկատի ունենալով լեյբլի գործընկերներ Փսային, BIGBANG-ին և 2NE1-ին։ Նա ասել է, որ «Boombayah»-ն «էկզոտիկ բիթ» ունի։


== Առևտրային հաջողություն ==
ԱՄՆ-ում «Boombayah»-ն մեկ շաբաթվա ընթացքում գլխավորել է Billboard ամսագրի հայտնի չարթերը։


== Երգացանկ ==


== Չարթեր ==


== Ծանոթագրություններ ==
Ավինե-Քեբիր

Ավինե-Քեբիր, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (158801-158900)

Աստերոիդների ցանկ (158701-158800)  • Աստերոիդների ցանկ  • Աստերոիդների ցանկ (158901-159000)
 Աստերոիդների ցանկ (158701-158800)  • Աստերոիդների ցանկ  • Աստերոիդների ցանկ (158901-159000)
Արաբա-բյուզանդական սահմանային գոտի

Արաբա-բյուզանդական սահմանային գոտի, Արաբական խալիֆայության և Բյուզանդիայի միջև Միջերկրական ծովից մինչև Պոնտոս ձգվող սահմանային գոտի (արաբ․՝ ‎‎ «Սուղուր»), որը 7–10-րդ դարերում ենթակա էր երկու կողմերի անվերջ ասպատակություններին։ Ընդգրկում Էր Կիլիկիան (արաբ․՝ ‎‎ Ասորիքի սահմանային գոտի) և Փոքր Հայքի մերձեփրատյան շրջանները (արաբ․՝ ‎‎ Վերին Միջագետքի սահմանային գոտի)։ Կիլիկիայում արաբների վարչական կենտրոնը Տարսոնն էր, կարևոր էին նաև Ադանան, Մոփսուեսսփան (Մսիս), Անարզաբան, Հարունիյյան և Մարաշը։ Վերին Միջագետքի (Զա– գիրա) սահմանային գոտում արաբների վարչական կենտրոնն էր Մելիտինեն (Մալաթիա), իսկ կարևոր ռազմական հենակետերը՝ Տերենտե, Սոցոպետրա, Հիսն Սանսար, Բեհեսնա և Հադաս բերդերը, ինչպես նաև Բարձր Հայքի Կամախ բերդը (Բարձր Հայք և Ծոփք նահանգների արևմտյան մասերի հետ միասին)։ Սահմանային այդ գոտու հետ սերտորեն կապված էին Հայաստանի Շիմշատ, իյարբերդ և, հատկապես, Կարին քաղաքները։ Ամբողջ Փոքր Ասիան և մանավանդ նրա արավ-արևելյան կողմերն արաբա-բյուզանդական անվերջ ընդհարումների թատերաբեմ էին։ Կռվող կողմերը փոխադարձաբար քանդում էին հակառակորդի բերդերն ու քաղաքները՝ ամայացնելով Կիլիկիան, Փոքր Հայքը և ընդհանրապես Փոքր Ասիան։ Այս կողմերի ասորի, հայ և հույն բնակչությունը մեծապես տուժեց, նրա թիվը պակասեց, որի համար խալիֆայությունը որոշ հարկային առանձնաշնորհումներ տվեց նրանց։ Մակեդոնական հարստության ժամանակ հույներն սկսեցին նեղել արաբներին։ Վասիլ առաջին կայսրը (867—886 թվականներին) գրավեց պավլիկյանների կենտրոնները և, մասնավորապես, Տևրիկեն։ 928 թվականին Մելիսփնեի ամիրան հպատակություն հայտնեց Բյուզանդիային։ Նիկեփորոս 2-րդ Փոկաս կայսրը գրավեց Կիլիկիան, իսկ Հովհաննես առաջին Չմշկիկը՝ Անտիոքը, Մծբինը և Ամիդը։ 1032 թվականին Բյուզանդիան գրավեց նաև Եդեսիան և, այսպիսով, ամբողջ սահմանային գոտին ներքին նահանգների հետ միասին անցավ հույներին։ Արաբա-բյուզանդական երեքհարյուրամյա ռազմական ընդհարումների հետևանքով Կիլիկիան, Փոքր Հայքը և ընդհանրապես Փոքր Ասիայի զգալի մասն ամայացան՝ նպաստավոր հող ստեղծելով սելջուկյան հրոսակների համար, որոնք հեշտությամբ հաստատվեցին Փոքր Ասիայում։
Դոստաֆուրչայ

Դոստաֆուրչայ, գետ Կասպից ծովի ավազանում, Կուրի աջակողմյան վտակ Գյանջաչայ գետի ձախակողմյան վտակն է։ Սկիզբ է առնում փոքր Կովկաս լեռնահամակարգի հյուսիսարևելյան լանջից և հոսում խիստ լեռնային վայրերով։ Ստորին հոսանքի ավազանում կան անտառներ։ Նշանակված է 5-վերստանոց քարտեզում։


== Ծանոթագրություններ ==
Իթանագար

Իթանագար (հինդի՝ ईटानगर, անգլ.՝ Itanagar), քաղաք Հնդկաստանի հյուսիս-արևելյան հատվածում, Արունաչալ Պրադեշ նահանգի վարչական կենտրոն։
Բարձրությունը ծովի մակարդակից կազմում է 440 մ2001 թվականի Հնդկաստանի մարդահամարի տվյալների համաձայն՝ Իթանագարի բնակչությունը կազմել է 34 970 մարդ, որի 53 %-ը կազմում են տղամարդիկ, իսկ 47 %-ը՝ կանայք։ Իթանագարում գրագիտության միջին ցուցանիշը կազմում է 69 %, որը մեծ է Հնդկաստանի միջին ցուցանիշից (59,5 %), գրագիտությունը տղամարդկանց միջև կազմում է 75 %, իսկ կանանց միջև՝ 61 %:
Կլիման անձրևային է, քաղաքը գտնվում է տերայիներում, Իթանագարից մոտավորապես 30 կմ հեռավորության վրա հոսում է Բրահմապուտրա գետը, սակայն Բրահմապուտրայի հովիտը գտնվում է Ասսամ նահանգում։


== Պատմություն ==
Քաղաքը 9-րդ դարում եղել է Ջիթրի դինաստիայի մայրաքաղաք՝ Մայապուր անվան ներքո։


== Կլիմա ==
Այստեղ կլիման մերձարևադարձային մուսսոնային է՝ չոր, մեղմ ձմեռներով և տաք, խոնավ ամառներով։


== Կրթություն և տնտեսություն ==
Գիտության և Տեխնոլոգիայի հյուսիս-արևելյան ինստիտուտ (Nirjuli)
Արունաչալի համալսարան (Doimukh)
Հասարակական բարձրագույն ուսումնարան Donyi-Polo Vidya Bhawan
Խոզաբուծության և թռչնաբուծության պետական ֆերմա (Nirjuli)


== Տեսարժան վայրեր ==
Տիբեթական բուդդայականության վանք, կառուցվել է վերջերս, այն օծել է Դալայ լամա XIV-ը
Իտաֆորտ, 15-րդ դարի ամրող
Ջավահառլալ Ներուի անվան պետական թանգարան (երաժշտություն, գրադարան, գավառագիտություն, տեղի կիրառական արվեստ)
Ինդիրա Գանդիի այգի


== Ծանոթագրություններ ==


== Արտաքին հղումներ ==
ITANAGAR  (անգլ.)
ITANAGAR by India travel portal Archived 2013-01-22 at the Wayback Machine. (անգլ.)